CELEX: 62020CN0432
Language: da
Date: 2020-09-14 00:00:00
Title: Sag C-432/20: Anmodning om præjudiciel afgørelse indgivet af Verwaltungsgericht Wien (Østrig) den 14. september 2020 — ZK

16.11.2020   
            
            
               DA
            
            
               Den Europæiske Unions Tidende
            
            
               C 390/24
            
         
      Anmodning om præjudiciel afgørelse indgivet af Verwaltungsgericht Wien (Østrig) den 14. september 2020 — ZK
      (Sag C-432/20)
      (2020/C 390/34)
      Processprog: tysk
      
         Den forelæggende ret
      
      Verwaltungsgericht Wien
      
         Parter i hovedsagen
      
      
         Sagsøger: ZK
      
         Sagsøgt myndighed: Landeshauptmann von Wien
      
         Præjudicielle spørgsmål
      
      
                  1.
               
               
                  Skal artikel 9, stk. 1, litra c), i direktiv 2003/109/EF (1) fortolkes således, at en fastboende tredjelandsstatsborgers — nok så kortvarige — fysiske ophold på Fællesskabets område i en periode på tolv på hinanden følgende måneder udelukker fortabelse af status som fastboende tredjelandsstatsborger i henhold til denne bestemmelse?
               
            
                  2.
               
               
                  Såfremt Domstolen besvarer det første spørgsmål benægtende: Hvilke kvalitative og/eller kvantitative krav skal ophold på Fællesskabets område i en periode på tolv på hinanden følgende måneder opfylde for at udelukke fortabelse af status som fastboende tredjelandsstatsborger? Udelukker ophold i en periode på tolv på hinanden følgende måneder på Fællesskabets område kun fortabelse af status som fastboende tredjelandsstatsborger, hvis den pågældende tredjelandsstatsborger i denne periode havde sit sædvanlige opholdssted eller midtpunktet for sine livsinteresser på Fællesskabets område?
               
            
                  3.
               
               
                  Er bestemmelser i medlemsstaternes retsordener, hvorefter en tredjelandsstatsborger fortaber sin status som fastboende udlænding, når en sådan tredjelandsstatsborger ganske vist har opholdt sig på Fællesskabets område i en periode på tolv på hinanden følgende måneder, men hverken har haft sit sædvanlige opholdssted eller midtpunktet for sine livsinteresser dér, forenelige med artikel 9, stk. 1, litra c), i direktiv 2003/109/EF?
               
            
         (1)  Rådets direktiv 2003/109/EF af 25.11.2003 om tredjelandsstatsborgeres status som fastboende udlænding (EUT 2004, L 16, s. 44).